als_Latn dik_Latn sag_Latn
Pas fjalimit të Balliut junior në Pogradec, i cili foli për lindjen e diellit demokratik mbi Liqer më 26 qershor, Kunati ka shpërndarë një mesazh urgjent për shtabet e PD në gjithë rrethet:
“Të dashur miq!
Ajo që ndodhi në Pogradec nuk duhet të përsëritet më.
Çdo kandidat do të ketë një fjalim gjysëm faqe, të cilin do t’ia çojmë ne tekstin me sms.
Ajo që ndodhi me Balliun junior është një defekt që na shpëtoi.
Siç dihet, Balliu i madh ka miqësi familjare me Fred Xhaferrin në Durrës.
Ata rrijnë bashkë natë e ditë dhe me sa duket njerëzit kur rrijnë bashkë, ndikohen nga njëri- tjetri.
Edhe ai në këtë rast, është fiksuar tek ideja që pas fitores së tij, do të ndryshojë dielli.
Fabula që dielli demokrat do të ndriçojë mbi liqen natyrisht na krijon probleme, por unë shpresoj se kjo situatë mud të tejkalohet më një kujdes më të madh tani e tutje.
Nga ana tjetër, Balliu junior duhet patur nën kontroll, pasi babai i ka thënë që të thotë lartë e poshtë, se ka ndikim të fortë nga Lasgushi.
Dhe për këtë ka modifikuar poezinë e Liqerit në versionin demokratik:
Mi zall te pyllit vjeshtarak
Dremit liqeri aty këtu,
Ay ndaj fundesh u perflak
Posi me zjarr e me ngjyrë blu.
Me flake ngjyrë blu u ndez e kroj,
E vetetiti gjerë në re,
E ylli i dites perendoi
Tani është Repubikë e re
Tashi po shuhet nene mal
Rilindja e ngrysur ne zi.
Po ndizen yjet dalë-ngadalë
Dhe dielli demokrat po ndri
Ne kete cast perendimor,
Sytë më ngelën lart në re
Kuptoj si shpirtin vjershetor
E kam nga Republika e re.
Pasi ma tregoi mua, e ndalova ta bënte publike, por ai këmbënguli, pasi më tha se Lasgushi ka qenë kryetari i parë i PD në Pogradec”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn som_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn